ka ka ka ka ka ka ka ka ka ka ka ka en es es ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka xmf ka fi ka es ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka ka ka ka en ka en ka en ka en en en en fa en en en ka en ka ka en ka ka ka ka es en en es es en en ka en ka
უნდა ველოდოთ თუ არა დათბობასთან ერთად კორონავირუსის გავრცელების კლებას? – nostal.ge
კვირის ასტროლოგიური პროგნოზი ზოდიაქოს ნიშნებისთვის, 26 სექტემბერი – 2 ოქტომბერი
რას დაჰპირდა ალენ დელონი ვოლოდიმირ ზელენსკის, რომელმაც ფრანგ მსახიობს ექსკლუზიური ინტერვიუ მისცა (ვიდეო)
გამოკითხვების თანახმად, იტალიაში დღეს საპარლამენტო არჩევნებში ულტრამემარჯვენე „იტალიის ძმები“ გაიმარჯვებს
ბერლუსკონი: პუტინს უკრაინაში შეჭრა აიძულეს, მას კიევის სათავეში „ღირსეული ხალხის“ მოყვანა სურდა
ევრო დოლართან მიმართებით ვარდნას განაგრძობს – მიზეზები და პროგნოზები
იტალიაში მოდის ნამდვილი დღესასწაულია – ჯორჯო არმანიმ გაზაფხული-ზაფხულის სეზონის კოლექციები წარადგინა (ვიდეო)
ზოდიაქოს 6 ნიშანი, რომელთაც ძალიან უჭირთ თქვან: „მიყვარხარ“
საბერძნეთში 47 წლის მეეზოვე, რომელიც სამოდელო კარიერაზე ოცნებობდა, პოდიუმზე ავიდა – დაუჯერებელი ისტორია (ვიდეო)
საქართველოს ნაკრებმა ჩრდილოეთ მაკედონია დაამარცხა და ერთა ლიგის პლეი ოფში გავიდა (ვიდეო)
წყალდიდობა იტალიაში: დაკარგული 8 წლის მატიას ცხედარი მე-8 დღეს იპოვეს (ვიდეო)
უნდა ველოდოთ თუ არა დათბობასთან ერთად კორონავირუსის გავრცელების კლებას?
759 1 minute read
შეგვიძლია ვივარაუდოთ თუ არა, რომ თბილი სეზონის დადგომა კორონავირუსის გავრცელებას შეაფერხებს? –  ვინაიდან საქმე სრულიად ახალ ვირუსთან გვაქვს, დარგის სპეციალისტებს მოცემულ ეტაპზე გადაჭრით პროგნოზის გაკეთება უჭირთ. სხვა, დღემდე არსებულ, სასუნთქი გზების ინფექციებს ახასიათებთ ტემპერატურის მატებასთან ერთად გავრცელების შემცირება, თუმცა იგივე ტენდენცია გამოვლინდება თუ არა ახალ ვირუსთან მიმართებითაც, ამ ეტაპზე გადაჭრით რაიმეს თქმა შეუძლებელია.
„სამწუხაროდ, ეს სრულიად ახალი ვირუსია და რთული სათქმელია, რა თვისებებს გამოავლენს. ასე გარანტირებულად რთულია იმის თქმა, რომ გაზაფხულთან ერთად ეპიდემიის გავრცელება ნელ-ნელა შემცირდება“, – უთხრა „პუბლიკას“ ინფექციონისტმა მაია ბუწაშვილმა – „სხვა სასუნთქი გზების ინფექციებს ახასიათებს მარტის ბოლოსკენ მილევადი ტენდენცია, მაგრამ უშუალოდ ამ ახალ კორონავირუსზე ამის მტკიცება რთულია იმიტომ, რომ მართლაც სრულიად ახალი ვირუსია, რომელთანაც შეხებაში არ ვყოფილვართ და ზუსტად არ ვიცით, როგორი იქნება ტენდენცია“, – განმარტავს ბუწაშვილი.
მართალია რესპირატორული ვირუსები ზაფხულში ზამთართან შედარებით ცოტაა, მაგრამ როგორც დაავადებათა კონტროლის ეროვნული ცენტრის დირექტორის მოადგილე პაატა იმნაძე „პუბლიკასთან“ განმარტავს, ახალმა ვირუსმა გავრცელების პირველ წელს ეს ტენდენცია შესაძლოა, ნაკლებად გამოავლინოს. პაატა იმნაძეს მაგალითად მოჰყავს H1N1, რომელიც პირველ წელს ბევრ თბილ ქვეყანაშიც გავრცელდა და შემდგომ მიიღო უკვე სეზონური ვირუსის სახე.
…მნიშვნელოვანია კიდევ ერთი რამ – ეს ხომ ჩვენთვის უცხო ვირუსია. არ არის ადამიანზე მიჩვეული. ამ ვირუსს, პრინციპში, სულ არ აწყობს, რომ მასპინძელი ორგანიზმი მოკლას, ვინაიდან ცოცხალ უჯრედებში მრავლდება, ანუ ცოცხალი ორგანიზმი სჭირდება. ამიტომაც დიდი ალბათობა არსებობს, რომ ნელ-ნელა ჩვენს ორგანიზმს რაც შეეგუება, ჩვენთვის ნაკლებად აგრესიული გახედება“, – განმარტავს პაატა იმნაძე.
ჯანდაცვის კომიტეტის ყოფილმა თავმჯდომარემ აკაკი ზოიძემ „საზოგადოებრივი მაუწყებლის“ ეთერში განაცხდა, რომ ვირუსის „შეკავების სტადიიდან“ გადავედით ვირუსის „შენელების სტადიაზე“, რასაც სავარაუდოა, რომ ხელი შეუწყოს თბილი სეზონის დადგომამაც.
„ჩვენ გამონაკლისნი არ ვართ. აუცილებლად იქნება საზოგადოებაში გადადების შემთხვევები, არა მხოლოდ იმპორტირებული, როგორც არის ირანიდან, იტალიიდან, არამედ იქნება ადგილზე გადადება, იქნება ამ შემთხვევების გამრავლება მაღალი ტემპით. უკვე შევძელით, რომ გადაგვეწია ეს გაზაფხულისკენ, გადავწიეთ დათბობისკენ, რაც ძალიან კეთილსაიმედოა. გასაგებია, რომ ეს ახალი ვირუსია და ჯერ არ ვიცით, რომ თბილ სეზონზე გავრცელების დონე დაიწევს, მაგრამ არსებული სხვა ეპიდაფეთქებების მონაცემებით, შეგვიძლია, ვივარაუდოთ, რომ თბილი, მზიანი ამინდი შემთხვევების შემცირებას შეუწყობს ხელს და უკვე ეს არის ძალიან დიდი პლუსი.
ჩვენ შეკავებიდან გადავედით შენელების სტადიაზე,  რომ მაქსიმალურად შევანელოთ გავრცელება, რომ მაქსიმალურად პიკური სიმძლავრეები – საწოლები, რესპირატორები დაგვჭირდეს რაც შეიძლება გვიან, თუ საერთოდ დაგვჭირდება. თუ სეზონს გადავაცილეთ, შეიძლება აღარც დაგვჭირდეს“, – განაცხადა აკაკი ზოიძემ.
დღევანდელი მონაცემებით, საქართველოში დაფიქსირებულია კორონავირუსის ლაბორატორიულად დადასტურებული 3 შემთხვევა. ექიმების ცნობით, ინფიცირებული ადამიანების ჯანმრთელობის მდგომარეობა სტაბილურია და გართულებები არ აღენიშნებათ. ჯანდაცვის სამინისტროს ინფორმაციით, დღესდღეობით კარანტინში იმყოფება 120 ადამიანი.
ვირუსის გავრცელების რისკთან დაკავშირებით 16 მარტამდე გადაიდო სწავლა საჯარო სკოლებსა და ბაგა-ბაღებში. უმაღლესმა საგანმანათლებლო დაწესებულებებმაც – ივანე ჯავახიშვილის სახელობის სახელმწიფო უნივერსიტეტმა, სამედიცინო და საქართველოს ტექნიკურმა უნივერსიტეტებმა ასევე მიიღეს გადაწყვეტილება, რომ სასწავლო პროცესი 16 მარტამდე გადაიდოს.
კორონავირუსთან დაკავშირებით მოქმედმა უწყებათაშორისმა საკოორდინაციო საბჭომ რეკომენდაცია გასცა ქვეყნის მასშტაბით სხვადასხვა დანიშნულების დაწესებულებაში სადეზინფექციო სამუშაოების ჩატარების და საზოგადოებრივი თავშეყრის ადგილებში ხალხმრავალი ღონისძიებების გაუქმების შესახებ. ახალი კორონავირუსის გავრცელების პრევენციის მიზნით, სადეზინფექციო სამუშაოებს აწარმოებენ სახელმწიფო უწყებები, რომლებიც მოსახლეობას აწვდიან სახელმწიფო სერვისებს, ასევე, „საქართველოს რკინიგზა“ მატარებლებსა და სადგურებში.
დაავადებათა კონტროლის ეროვნული ცენტრი მოქალაქეებს ურჩევს, გადაუდებელი საჭიროებების გარდა, თავი აარიდონ ჩინეთში, სამხრეთ კორეაში, ირანსა და იტალიაში მოგზაურობას, იქ, სადაც არსებული მონაცემებით, ვირუსის გავრცელების მაღალი მაჩვენებელი ფიქსირდება.
სრული ვერსია იხ. publika.ge-ზე
აკაკი ზოიძე თბილი სეზონი კორონავირუსის გავრცელება პაატა იმნაძე
იტალიაში მყოფ საქართველოს მოქალაქე ქალს კორონავირუსი დაუდგინდა
საქართველოს მოქალაქეზე, რომელსაც კორონავირუსი დაუდგინდა, იტალიური მედია წერს
იცით თუ არა, როგორ მოქმედებს კაცზე ქალის ცრემლების არომატი? – რა შეუძლია სუნს
„მას დედა ემიგრაციაში, საბერძნეთში ჰყავს“ – რა ვერსიები ვრცელდება ქუთაისში „საქართველოს ბანკის“ ფილიალზე თავდამსხმელის შესახებ
სისხლის ანალიზით კიბოს გამოვლენა ადრეულ სტადიაზე შეძლეს! – ტესტირებას 97-პროცენტიანი სიზუსტე აქვს
საქართველოს მოსახლეობის 23% უცხოეთში ემიგრაციაშია წასული – კვლევა
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
საქართველოს მოსახლეობის 23% უცხოეთში ემიგრაციაშია წასული – კვლევა
© NOSTAL.GE 2022, ყველა უფლება დაცულია  |  დამზადებულია NANOSTUDIO-ს მიერ
Facebook Twitter WhatsApp Telegram Viber